CONSILIUL LOCAL AL MUNICIPIULUI CRAIOVA



HOTĂRÂREA NR. 66
Consiliul Local al Municipiului Craiova întrunit în şedinţa ordinară din  data de 31.07.2008;


Având în vedere raportul nr. 102408/2008 întocmit de Direcţia Patrimoniu prin care se propune repartizarea, către Organizaţia Judeţeană Dolj a Partidului Popular şi al Protecţiei Sociale, în vederea închirierii fără licitaţie publică, a spaţiului cu destinaţia de sediu, situat în municipiul Craiova, str. Lipscani, nr.22 subsol şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008; 

 Potrivit prevederilor Legii nr.334/2006 privind finanţarea activităţii partidelor politice şi a campaniilor electorale;   

    În temeiul art.36, alin.2 lit. d coroborat cu alin.6, lit. a, pct.17 şi art.45, alin.3 din Legea nr.215/2001, republicată, privind administraţia publică locală;

HOTĂRĂŞTE:

Art.1.
 Se aprobă repartizare către Organizaţia Judeţeană Dolj a Partidului Popular şi al Protecţiei Sociale, în vederea închirierii fără licitaţie publică, a spaţiului cu destinaţia de sediu, în suprafaţă de 95,00 mp., situat în municipiul Craiova, str. Lipscani, nr.22 subsol, cu obligaţia preluării debitului restant.

Art.2. Contractul de închiriere se încheie pe o perioadă de trei ani, cu respectarea prevederilor Legii nr.241/2001 şi a  Hotărârii Guvernului nr.310/2007.

Art.3.
Serviciul Administraţie Publică Locală, Direcţia  Patrimoniu, Regia Autonomă de Administrare a Domeniului Public şi Fondului Locativ şi Organizaţia Judeţeană Dolj a Partidului Popular şi al Protecţiei Sociale vor aduce la îndeplinire prevederile prezentei hotărâri.      

	          PREŞEDINTE DE ŞEDINŢĂ,
	       CONTRASEMNEAZĂ,

	
	                 SECRETAR,

	              Gheorghe ALBĂSTROIU
	          Nicoleta MIULESCU

